b'\n_START_ARTICLE_\nAntiagregacijska u\xc4\x8dinkovina\n_START_PARAGRAPH_\nAntiagregacijska u\xc4\x8dinkovina je u\xc4\x8dinkovina, ki zmanj\xc5\xa1uje agregacijo trombocitov in zavira nastajanje strdkov. Tak\xc5\xa1ne snovi so u\xc4\x8dinkovite v arterijski cirkulaciji, kjer imajo antikoagulanti manj\xc5\xa1i u\xc4\x8dinek. Uporabljajo se v primarni in sekundarni preventivi tromboti\xc4\x8dnih cerebrovaskularnih ali kardiovaskularnih bolezni._NEWLINE_Antiagregacijske u\xc4\x8dinkovine zmanj\xc5\xa1ajo zmo\xc5\xbenost tvorbe strdka, tako da zavirajo proces aktivacije trombocitov v primarni hemostazi. Vpliv je lahko reverzibilen ali ireverzibilen, ka\xc5\xbee se pa v zmanj\xc5\xa1ani nagnjenosti trombocitov, da se pove\xc5\xbeejo med seboj in na po\xc5\xa1kodovan endotelij krvnih \xc5\xbeil.\n_START_SECTION_\nIzbira\n_START_PARAGRAPH_\nV \xc4\x8dlanku iz leta 2006 je navedeno: \xc2\xbbAspirin v majhnem odmerku dvakrat pove\xc4\x8da tveganje za ve\xc4\x8djo krvavitev v primerjavi s placebom. Po drugi strani je letna incidenca ve\xc4\x8djih krvavitev zaradi nizkega odmerka aspirina nizka, saj zna\xc5\xa1a le 1,3 bolnika na 1000 primerov ve\xc4\x8d, kot je bilo opa\xc5\xbeeno pri zdravljenju s placebom. Zdravljenje okoli 800 bolnikov z nizkim odmerkom aspirina v namene sr\xc4\x8dno\xc5\xbeilne profilakse bo imelo na leto za posledico le eno dodatno ve\xc4\x8djo epizodo krvavitve.\n_START_SECTION_\nDvojna antiagregacijska terapija\n_START_PARAGRAPH_\nPogosto se uporablja kombinacija aspirina in zaviralca ADP/P2Y (kot so klopidogrel, prasugrel, tikagrelor in drugi) za dosego ve\xc4\x8dje u\xc4\x8dinkovitosti kot pri enem samem zdravilu.\n_START_SECTION_\nZobozdravstveno zdravljenje bolnikov na antiagregacijskih u\xc4\x8dinkovinah\n_START_PARAGRAPH_\nZobozdravniki se morajo zavedati tveganja podalj\xc5\xa1anega \xc4\x8dasa krvavitve pri bolnikih, ki jemljejo antiagregacijske u\xc4\x8dinkovine pri na\xc4\x8drtovanju zdravljenja zob, ki lahko povzro\xc4\x8dijo krvavitev. Zato je za zobozdravnike pomembno, da vedo, kako oceniti bolnikovo tveganje za krvavitve in zdraviti zaplete.'